CELEX: 32007R0373
Language: mt
Date: 2007-04-02 00:00:00
Title: Regolament tal-Kummissjoni (KE) Nru 373/2007 tat- 2 ta' April 2007 li jemenda u jikkoreġi r-Regolament (KE) Nru 795/2004 li jippreskrivi regoli dettaljati għall-implimentazzjoni ta' l-iskema ta' ħlas waħdieni li hemm provvediment dwaru fir-Regolament tal-Kunsill (KE) Nru 1782/2003

5.12.2008           MT              Il-Ġurnal Uffiċjali ta’ l-Unjoni Ewropea                          937

32007R0373

3.4.2007                        IL-ĠURNAL UFFIĊJALI TA’ L-UNJONI EWROPEA                           L 92/13

                   REGOLAMENT TAL-KUMMISSJONI (KE) Nru 373/2007

                                           tat-2 ta’ April 2007

    li jemenda u jikkoreġi r-Regolament (KE) Nru 795/2004 li jippreskrivi regoli dettaljati
    għall-implimentazzjoni ta' l-iskema ta' ħlas waħdieni li hemm provvediment dwaru fir-
                         Regolament tal-Kunsill (KE) Nru 1782/2003

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1782/2003 tad-29 ta' Settembru 2003
li jistabbilixxi regoli komuni għal skemi diretti ta’ appoġġ fi ħdan il-politika agrikola komuni
u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE)
Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE)
Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE)
Nru 2358/71 u (KE) Nru 2529/20011, u partikolarment it-tieni sentenza ta' l-Artikolu 60(2) u
l-Artikolu 145(c) u (d) tiegħu,

Billi:

(1)        Ir-Regolament tal-Kummissjoni (KE) Nru 795/20042 jintroduċi regoli għall-
           implimentazzjoni ta' l-iskema ta' ħlas waħdieni (pagament uniku) sa mill-2005. L-
           esperjenza ta’ l-implimentazzjoni amministrattiva u operattiva ta’ dik l-iskema f’livell
           nazzjonali wriet li f’ċerti aspetti jinħtieġu iktar regoli dettaljati u f’aspetti oħra r-regoli
           eżistenti jeħtieġu li jiġu ċċarati u addattati.

(2)        Il-kannamiela tokkupa l-art għal ħames snin jew iktar u tipproduċi ħsad wara l-ieħor, u
           allura tista’ titqies bħala wiċċ ta’ l-art permanenti. Skond l-Artikolu 44(2) tar-
           Regolament (KE) Nru 1782/2003, iż-żoni b’uċuh ta’ l-art permanenti ġeneralment
           mhumiex eliġibbli għall-attivazzjoni ta’ drittijiet ta’ ħlas. Madankollu, l-Artikolu 3b(2)
           tar-Regolament (KE) Nru 795/2004 jipprovdi għall-eliġibbiltà ta’ l-uċuh ta’ l-art
           permanenti fil-qafas ta’ l-iskema ta’ pagament uniku taħt il-kundizzjoni li ż-żona tkun

1
           ĠU L 270, 21.10.2003, p. 1. Ir-Regolament kif emendat l-aħħar bir-Regolament (KE) Nru 2013/2006
           (ĠU L 384, 29.12.2006, p. 13).
2
           ĠU L 141, 30.4.2004, p. 1. Ir-Regolament kif emendat l-aħħar bir-Regolament (KE) Nru 1291/2006
           (ĠU L 236, 31.8.2006, p. 20).
 ---pagebreak--- 938             MT                  Il-Ġurnal Uffiċjali ta’ l-Unjoni Ewropea             5.12.2008

       suġġetta għal applikazzjoni għall-għajnuna għall-uċuh ta’ l-art ta’ l-enerġija prevista
       fl-Artikolu 88 tar-Regolament (KE) Nru 1782/2003.

(3)    Ir-Regolament (KE) Nru 1782/2003 kif emendat bir-Regolament tal-Kunsill (KE)
       Nru 319/20063 jiddefinixxi r-regoli għall-appoġġ diżakkoppjat u l-integrazzjoni ta’ l-
       appoġġ għall-pitravi, il-kannamiela u ċ-ċikwejra fi skema ta’ pagament uniku.
       Għalhekk, żoni li jaqgħu taħt din il-kategorija ta' wċuħ ta' l-art għandhom ikunu
       eliġibbli mingħajr il-ħtieġa ta' applikazzjoni għall-iskema ta' l-uċuh ta' l-art ta' l-
       enerġija. Huwa xieraq li l-kannamiela tiġi eskluża mid-definizzjoni ta’ wiċċ ta’ l-art
       permanenti ta’ l-Artikolu 2 tar-Regolament (KE) Nru 795/2004 u tiżdied mal-lista ta’
       wċuh ta’l-art li jitqiesu bħala wċuh ta' l-art multijannwali għall-għan tat-Titolu III tar-
       Regolament (KE) Nru 1782/2003.

(4)    Skond l-Artikolu 52 tar-Regolament (KE) Nru 1782/2003 il-produzzjoni tal-qanneb
       għal użi oħra ħlief għall-fibra sejra tiġi permessa għall-użu ta’ l-art taħt l-iskema ta'
       pagament uniku mill-1 ta' Jannar 2007 'l quddiem. L-għoti tal-pagamenti għandu jiġi
       suġġett għall-użu ta’ żrieragħ iċċertifikati ta’ ċerti varjetajiet. Bħala konsegwenza, l-
       Artikolu 29 tar-Regolament (KE) Nru 795/2004 għandu jiġi adattat skond dan.
(5)    Sar żball fil-kliem ta’ l-Artikolu 30 (5) tar-Regolament (KE) Nru 795/2004, li
       jistabbilixxi l-obbligu għall-Istati Membri biex jieħdu l-miżuri meħtieġa biex
       japplikaw l-Artikolu 29 tar-Regolament (KE) Nru 1782/2003 fil-każ ta’ produtturi li,
       permezz ta’ għadd abnormalment baxx ta’ unitajiet ta’ bhejjem (LUs) waqt parti mis-
       sena, joħolqu b’mod artifiċjali l-kundizzjonijiet meħtieġa biex iħarsu l-attività agrikola
       minima. L-obbligu għandu japplika meta l-abnormalità tirreferi għal għadd kbir ta’
       unitajiet ta’ bhejjem (LUs). Id-dispożizzjoni ta’ hawn fuq għandha għalhekk tiġi
       kkoreġuta.
(6)    L-Anness II tar-Regolament (KE) Nru 795/2004 ffissa għadd medju ta’ ettari
       msemmija fl-Artikolu 60(2) tar-Regolament (KE) Nru 1782/2003 fuq il-bażi tad-data
       kkomunikati lill-Kummissjoni mill-Istati Membri kkonċernati. Malta u s-Slovenja
       kkomunikaw dawn id-data rilevanti. Huwa għalhekk xieraq li jiġi ffissat l-għadd ta’
       ettari għal dawk l-Istati Membri.
(7)    Minħabba li l-integrazzjoni ta’ l-appoġġ finanzjarju għall-pitravi, il-kannamiela u ċ-
       ċikwejra ġewwa skema ta’ pagament uniku hija applikabbli mill-1 ta’ Jannar 2006,
       huwa xieraq li jiġi pprovdut li d-dispożizzjoni emendata fuq l-eliġibilità taż-żoni tal-
       kannamiela għall-iskema tal-pagament uniku tapplika retroattivament minn dik id-
       data.
(8)    Minħabba li r-Regolament (KE) Nru 795/2004 jintroduċi r-regoli ta’ implimentazzjoni
       għall-iskema ta’ pagament uniku mill-1 ta’ Jannar 2005, il-korrezzjoni fl-
       Artikolu 30(5) għandha tkun applikabbli minn dik id-data.
(9)    Ir-Regolament (KE) Nru 795/2004 għandu għalhekk ikun emendat u kkoreġut skond
       dan.
(10)   Il-miżuri pprovduti f'dan ir-Regolament huma skond l-opinjoni tal-Kumitat ta'
       Ġestjoni għall-Pagamenti Diretti,

3
       ĠU L 58, 28.2.2006, p. 32.
 ---pagebreak--- 5.12.2008          MT               Il-Ġurnal Uffiċjali ta’ l-Unjoni Ewropea               939

ADOTTAT DAN IR-REGOLAMENT:

                                                 Artikolu 1

Ir-Regolament (KE) Nru 795/2004 qiegħed jiġi emendat kif ġej:

(1)         Fit-Tabella fl-Artikolu 2, punt (d), tiżdied ir-ringiela li jmiss:

            "

                  1212 99 20                 il-kannamiela"

(2)         Fl-Artikolu 29, it-tieni sentenza tinbidel b’dan li ġej:

            “Iż-żerriegħa sejra tkun iċċertifikata skond id-Direttiva tal-Kunsill 2002/57/KE* u
            b’mod partikolari l-Artikolu 12 tagħha.
            *     ĠU L 193, 20.7.2002, p. 74."

(3)         Fl-Artikolu 30, il-paragrafu 5 jinbidel b'dan li ġej:

            "5.   L-Istati Membri għandhom jieħdu l-miżuri meħtieġa biex japplikaw l-
                  Artikolu 29 tar-Regolament (KE) Nru 1782/2003 fil-każ ta' produtturi li,
                  permezz ta' għadd abnormalment baxx ta' LUs matul parti mis-sena, joħolqu
                  b’mod artifiċjali l-kundizzjonijiet meħtieġa biex iħarsu l-attività agrikola
                  minima."

(4)         L-Anness II huwa ssostitwit bit-test fl-Anness ta' dan ir-Regolament.

                                                 Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal
Uffiċjali ta’ l-Unjoni Ewropea.

Il-punt (1) ta' l-Artikolu 1 għandu japplika mill-1 ta' Jannar 2006.

Il-punt (2) ta' l-Artikolu 1 għandu japplika mill-1 ta' Jannar 2007.

Il-punt (3) ta' l-Artikolu 1 għandu japplika mill-1 ta' Jannar 2005.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.
 ---pagebreak--- 940            MT            Il-Ġurnal Uffiċjali ta’ l-Unjoni Ewropea   5.12.2008

Magħmul fi Brussell, 2 ta’ April 2007.

                                             Għall-Kummissjoni
                                             Mariann FISCHER BOEL
                                             Membru tal-Kummissjoni
 ---pagebreak--- 5.12.2008            MT                   Il-Ġurnal Uffiċjali ta’ l-Unjoni Ewropea                         941

                                                          ANNESS

                                                         "ANNESS II

                 L-għadd ta’ ettari msemmija fl-Artikolu 60(2) tar-Regolament (KE) Nru 1782/2003;

                                            Stat Membru u Reġjuni                       Għadd ta’ Ettari

            ID-DANIMARKA                                                                      33 740

            IL-ĠERMANJA                                                                      301 849

              Baden-Württemberg                                                               18 322

              Bayern                                                                          50 451

              Brandenburg u Berlin                                                            12 910

              Hessen                                                                          12 200

              Niedersachsen u Bremen                                                          76 347

              Mecklenburg-Il-Pomeranja tal-Punent                                             13 895

              Nordrhein-Westfalen                                                             50 767

              Rheinland-Pfalz                                                                 19 733

              Saarland                                                                           369

              Sachsen                                                                         12 590

              Sachsen-Anhalt                                                                  14 893

              Schleswig-Holstein u Hamburg                                                    14 453

              Thuringia                                                                        4 919

            IL-LUSSEMBURGU                                                                       705

            IL-FINLANDJA                                                                      38 006

                        Reġjun A                                                               3 425

                        Reġjun B-C1                                                           23 152

                        Reġjun C2-C4                                                          11 429

            MALTA                                                                              3 640

            IS-SLOVENJA                                                                       11 437

            L-IŻVEZJA

              Reġjun 1                                                                         9 193

              Reġjun 2                                                                         8 375

              Reġjun 3                                                                        17 448

              Reġjun 4                                                                         4 155

              Reġjun 5                                                                         4 051

            IR-RENJU UNIT

              L-Ingilterra (oħrajn)                                                          241 000

              L-Ingilterra (Moorland SDA)                                                         10

              L-Ingilterra (Upland SDA)                                                          190

              L-Irlanda ta' Fuq                                                                8 304

"